**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 10748/5906/\_\_\_\_\_.2019

**PROIECT DECIZIA ETAPEI DE ÎNCADRARE**

**Nr. \_\_\_\_ din \_\_\_\_\_\_\_.2019**

Ca urmare a solicitării de emitere a acordului de mediu adresate de **CONSILIUL JUDEȚEAN DÂMBOVIȚA**, cu sediul în municipiul Târgoviște, Piața Tricolorului, nr. 1, județul Dâmbovița, înregistrată la Agenția pentru Protecția Mediului (APM) Dâmbovița cu nr. 10748 din 08.08.2017, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de Analiză Tehnică (CAT) din data de 10.01.2019 că proiectul ”***Refacere DJ 710, km 3+500, km 5+500 pe raza administrativă a orașului Pucioasa și a comunei Bezdead (în regim de urgență)***”, propus a fi amplasat orașul Pucioasa**,** județul Dâmbovița **nu se supune evaluării impactului asupra mediului, nu se supune evaluării adecvate si nu se supune evaluării impactului asupra corpurilor de apă.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

1. ***mărimea proiectului***:

Scopul proiectului consta in refacerea drumului judeţean DJ 710, pe două tronsoane cu lungimi de 20,00 m şi 65,00 m situate la poziţiile kilometrice 3+500 (corect 3+850) şi respectiv 5+500 (corect 5+200), în extravilanul oraşului Pucioasa.

 Lucrările au urmărit respectarea următoarelor condiţii:

 - realizarea sistemului rutier la parametrii tehnici corespunzători categoriei drumului, asigurându-se condiţii mai bune de transport, deci o îmbunătăţire a siguranţei în circulaţia auto, în raport cu situaţia existentă; se asigură o parte carosabilă cu 2 benzi de circulaţie de 3,00 m cu acostamente de 0,75 m completate balast;

 - realizarea unui profil transversal cu elemente geometrice care să se încadreze în prevederile legale;

- asigurarea scurgerii apelor pluviale prin dirijarea apelor în lungul drumului prin două tipuri de secţiuni – cu secţiune trapezoidală (şanţuri) şi cu secţiune triunghiulară (rigole), pe partea stângă a drumului şi un dren fund de şanţ care se va descărca în podeţul proiectat la km 3+850 şi în camera de cădere a podeţului existent, care se va curăţa şi decolmata, la km 5+200;

 - refacerea semnalizarii rutiere pe tot traseul care este supus lucrărilor de refacere.

 S-a adoptat un **sistem rutier** constând într-un strat de beton asfaltic BA 16 de 4 cm grosime, aşternut peste 5 cm beton asfaltic deschis BAD 20, fundaţie din 25 cm piatră spartă 0-63 peste 30 cm balast aşternut peste împietruirea existent foarte degradată.

 La km 3+850, pe partea stângă a drumului se vor dispune curăţări ale versantului, astfel încât să nu mai fie antrenat material aluvionar sau căderi de pietre către drum. Pe partea dreaptă a drumului este necesară stabilizarea taluzului pentru a se evita tasările locale ale drumului prin deplasarea spre dreapta a acestuia. Se vor avea în vedere aceste soluţii, menţionate anterior, pe o lungime de 20,00 m.

 Se va dispune realizarea unui zid de sprijin din plasă ancorată sau placi ancorate cu ancore autoforante, care vor pătrunde pe sub corpul drumului până în roca de bază, minim 3,00 m. Plasa ancorată este realizată din metal cu dimensiuni ale golurilor suficient de mici pentru a nu permite scurgerea materialului pe taluz.

 La baza inferioară a taluzului se va dimensiona o banchetă din beton sau anrocamente, peste care se va dispuneun zid de gabioane, pentru protejarea taluzului de acţiunea apelor, mai ales în situaţia cresterii nivelului peste limite admisibile.

 La km 5+200, pe partea dreaptă este necesară eliminarea apei din corpul versantului şi stabilizarea curgerii lente a acestuia. Lungimea afectată a drumului este de 65,00 m.

 Se va avea în vedere amenajarea viroagelor existente profilate, prin amplasarea pe o lungime de 50,00 m amonte a unor drenuri de consolidare şi asanare a terasamentelor. Drenurile vor avea o adâncime de minim 3,00 m de la partea superioară, iar tuburile de dren vor fi descărcate prin scoaterea la zi în şanţul construit.Se vor dispune curăţări ale taluzului existent.

Lucrările se vor executa etapizat, în două etape, a doua etapă fiind imperios necesar a se pune în operă în maxim 12 luni de la realizarea primei etape, dar nu mai mult de un anotimp rece.

 Astfel, pentru poziţia 3+850, în *prima etapă* se va realiza punerea în siguranţă a tronsonului de drum afectat pin curăţarea taluzelor, decaparea sistemului rutuer afectat de alunecare, realizarea sistemului de scurgere a apelor, dispunerea zidului de sprijin din gabioane şi a saltelei, realizarea fundaţiei în zona decapată şi a stratului de legătură.

În *etapa a doua* etapă se va realiza protecţia taluzului stânga şi dreapta cu plasă de oţel de înaltă rezistenţă şi fixarea acestuia cu plase autoforante, realizarea unui podeţ la km 3+855, din cadre prefabricate C1, cu cameră de cădere, cu lungimea de 15,70m şi în final turnarea stratlui de uzură din beton asfaltic tip BA16.

Pentru poziţia 5+200, în *prima etapă* se va realiza decaparea sistemului rutier afectat, realizarea sistemului de scurgere a apelor ( şantul de de pe partea stângă), dispunerea saltelei de gabioane în corpul drumului, realizarea fundaţiei în zona decapată şi a stratului de legătură, realizarea sistemului de siguranţă rutieră (parapet de protecţie), dispunerea pe taluz a unei măşti drenante.

În *a doua etapă* se va realize drenul pentru consolidarea şi asanarea taluzului de pe partea stângă şi turnarea stratlui de uzură din beton asfaltic tip BA16.

 *Suprastructura drumului*

Sistemul rutier ales pentru reparaţia DJ 710 este suplu, alcătuit dintr-o îmbrăcăminte asfalticăuşoară în două straturi realizate din materiale necoezive stabilizate cu lianţi bituminosi, respectiv un beton asfaltic BA 16 de 4 cm şi beton asfaltic deschis BAD 20 de 5 cm grosime .

 *Lucrări de consolidare şi de scurgere şi evacuare a apelor pluviale*

 Şanşurile şi rigolele simple se vor calibra pentru o secţiune de scurgere corespunzătoare; continuitatea scurgerii apelor se va asigura prin podeţe existente care se vor înlocui sau repara.

b) ***cumularea cu alte proiecte*** - nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate si paza la incendii;

g) ***masurile si conditiile de realizare a proiectului in conformitate cu Avizul de gospodarire a apelor nr. 25 din 16.07.2018 emis de Sistemul de Gospodarire a Apelor Dambovita*** *sunt:*

* Sa obtina toate avizele, acordurile si autorizatiile prevazute de legislatie inainte de inceperea executiei lucrarilor avizate prin prezentul act de reglementare.
* Sa ia toate masurile necesare pentru prevenirea poluarii apelor subterane si de suprafata.
* Sa intretina albia paraului Bizdidel si sa asigure sectiunea optima de curgere a apelor in zona de influenta a lucrarilor proiectate conform Legii apelor nr. 107/1996, cu modificarile si completarile ulterioare, art. 33, alin. 61.
* Raspunde de eventualele pagube cauzate de viituri datorate blocarii sectiunii de scurgere, cauzate riveranilor sau lucrarilor hidrotehnice existente in zona.
* Sa intretina lucrarile ce vor fi executate permanent si, in mod special, in urma viiturilor.
* Lucrarile propuse se vor desfasura cu respectarea stricta a tehnologiei si masurilor de protectie prevazute in documentatia tehnica, astfel incat sa nu se afecteze apele de suprafata si subterane.
	+ Posesorul avizului de gospodarire apelor are obligatia sa anunte emitentul, in scris, data de incepere a executiei, cu 10 zile inainte de aceasta.
* In timpul executiei lucrarilor, se interzice depozitarea materialelor folosite sau rezultate care ar crea pericol de inundare in amonte la viituri, prin obturatrea sectiunii de curgere a apei si nu se va afecta stabilitatea malurilor si terenurilor riverane;
* Dupa realizarea lucrarilor, constructorul va degaja zona de materialele folosite sau rezultate si de lucrarile provizorii pentru a se asigura curgerea normala a apelor;
* La executia lucrarilor, se vor respecta strict prevederile documentatiei tehnice pentru obtinerea avizului de gospodarire a apelor.
* In situatia in care se vor modifica datele cuprinse in documentatia tehnica care a stat la baza emiterii prezentului aviz, se va solicita emiterea unui nou aviz de gospodarire a apelor.
* Beneficiarul raspunde de realizarea si functionarea corespunzatoare a obiectivului conform prezentului aviz, de urmarirea si prevenirea poluari apelor subterane si de suprafata si de anuntarea in caz de poluare accidentala, a Sistemului de Gospodarire a Apelor Dambovita;
* Avizul de gospodarire a apelor este aviz conform si trebuie respectat ca atare de catre beneficiar, proiectant si constructor.

***2. Localizarea proiectelor***

2.1. utilizarea existentă a terenului: terenul este situat in extravilanul orasului Pucioasa, județul Dâmbovița, in suprafata de 1200 mp; categoria de folosinta: neproductiv – drum judetean.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede: paraul Bizdidel;
2. zonele costiere: nu este cazul;

 c) zonele montane şi cele împădurite: nu este cazul;

 d) parcurile şi rezervaţiile naturale: nu este cazul;

 e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

 f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

 g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

 h) ariile dens populate: nu e cazul - lucrările propuse se află într-o zonă cu locuinţe individuale;

 i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

 a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

 b) natura transfrontieră a impactului: nu este cazul;

 c) mărimea şi complexitatea impactului: impact relativ redus şi local atât pe perioada execuţiei proiectului;

 d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

 e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**Protecţia aerului**

* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;
* vehiculele şi utilajele utilizate vor fi verificate periodic în vederea remedierii eventualelor disfuncţii identificate;

**Protecția împotriva zgomotului**

* în timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009/1988 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/ 2014 pentru aprobarea Normelor de igienă şi sănătate publică privind mediul de viaţă al populaţiei, respectiv:
* 65 dB - la limita zonei funcţionale a amplasamentului
* 55 dB în timpul zilei/45 dB noaptea (intre orele 23:00 – 7:00) – la faţada clădirilor învecinate, considerate zone protejate.
* 35 dB în timpul zilei/30 dB noaptea (intre orele 23:00 – 7:00) în interiorul zonelor funcţionale ale clădirilor de locuit considerate teritorii protejate, aflate în zona de impact a activităţii desfăşurate pe amplasamentul autorizat.

**Protecţia solului**

 - se vor amenaja spaţii corespunzătoare pentru depozitarea materialelor de construcţie şi pentru depozitarea temporară a deşeurilor generate;

 - se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea 265/2006, cu modificările şi completările ulterioare precum şi ale O.U.G. nr. 68/2016 pentru modificarea si completarea Legii nr. 211/2011, privind regimul deşeurilor.***

**Lucrări de refacere a amplasamentului**

**-** la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;

**-** se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

**-**  modul de depozitare al deşeurilor/valorificare şi monitorizarea cantităţilor de deşeuri generate conform Ordinului nr. 856/2002; predarea deşeurilor către operatori autorizaţi în valorificarea/ eliminarea deşeurilor;

**-** respectarea normelor de securitate, respectiv a normelor de securitate a muncii;

**-** nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

**-** se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

 **Maria MORCOAȘE** Întocmit,

 consilier Florian **STĂNCESCU**